蒸汽機

係一個能夠將蒸汽中嘅熱能轉換為動能嘅機，以前泵、火車頭同輪船都曾經用過蒸氣機驅動。

喺熱力學上已知，假設容量同物質量不變，溫度  上升會令一團氣體嘅壓力  上升；所以想像一條好似圖 S 入面嗰條噉嘅空心管，如果有方法令黃色嗰笪空間有熱嘅氣體同冇咁熱嘅氣體交替噉存在，就會令到個活塞交替噉受熱氣體嘅強壓力同凍氣體嘅弱壓力，於是個活塞就會週期性噉打橫移動，帶動一個輪旋轉－而如果嗰個輪駁咗落去一個轆嗰度，就會做到「用蒸氣嘅能量帶動物件旋轉」嘅效果。

蒸氣機有好多用途：蒸氣機能夠產生旋轉，而旋轉嘅動能可以用嚟做好多嘢；舉個簡化嘅例子說明，想像一個火車頭，火車頭上面有部蒸氣機，以及產生蒸氣要用嘅架生同物料，令嗰部蒸氣機可以係噉行一段時間，而個火車頭嘅設計係用咗好多個齒輪同輪軸，用部蒸氣機嘅旋轉部份嘅旋轉帶動個火車頭嘅轆跟住旋轉，如果部蒸氣機嘅力夠勁，就能夠令個火車頭以高速前進。

熱力學
熱力學定律

攷

機